projecte-aina/catalan_government_crawling huggingface dataset:
Si teniu un problema de salut que no requereix una atenció immediata i urgent, o voleu fer una consulta o revisió preventiva, podeu programar directament una visita a través del vostre centre d'atenció primària (CAP) de referència amb el professionals de medicina de família, pediatria, infermeria, odontologia, i treball social que tingueu assignats.
L'accés als serveis d'atenció especialitzada, com les proves diagnòstiques o les consultes amb determinats especialistes, és per derivació.
Això vol dir que han de ser prescrits per un professional de l'equip d'atenció primària del vostre CAP de referència o del servei d'urgències que us hagi atès, si és el cas.
Si no teniu clar amb quin professional us heu de visitar, o el procediment específic que cal seguir per accedir als diferents tipus de serveis de salut, podeu adreçar-vos presencialment al vostre CAP o utilitzar el servei d'atenció telefònica.
En qualsevol dels casos, el personal que us atengui us orientarà de la manera més adequada segons el motiu de la vostra consulta.
També podeu consultar la Guia d'ús dels serveis sanitaris públics.
Si no sabeu quin és el CAP que teniu assignat, podeu consultar-ho al Cercador de centres posant la vostra adreça.
Aquesta és la cobertura per al personal al servei del Laboratori Europeu de Biologia Molecular (EMBL) i pels seus beneficiaris que resideixen a Catalunya.
A les persones al servei del Laboratori Europeu de Biologia Molecular (EMBL) i als seus beneficiaris en el marc del conveni de col·laboració entre el CatSalut i aquest organisme, per a l'ordenació de l'assistència sanitària al personal al seu servei.
Les prestacions dels programes sanitaris d'interès per a la salut pública que estableix el Departament de Salut com són l'atenció a les drogodependències; la prevenció i l'atenció a la sida/infecció per VIH; la prevenció i el control de les infeccions de transmissió sexual; el programa infància amb salut, incloses les vacunacions; la prevenció i el control de les malalties transmissibles, com la tuberculosi, l'hepatitis, la meningitis, etc.; el programa d'atenció de l'embaràs i els cribratges relacionats; la prestació farmacèutica adequada als programes, i també altres programes que determini el Departament.
L'accés a aquestes prestacions només és possible en l'àmbit de la Comunitat Autònoma de Catalunya.
Aquesta és la cobertura per al personal al servei de les institucions europees i pels seus beneficiaris que resideixen a Catalunya.
A les persones al servei de les institucions europees i als seus beneficiaris en el marc del conveni de col·laboració entre el CatSalut i l'Oficina de Gestió i Liquidació dels Drets Individuals de la Comissió Europea (PMO) per a l'ordenació de l'assistència sanitària al personal al servei de les institucions europees.
L'accés a aquestes prestacions només és possible en l'àmbit de la Comunitat Autònoma de Catalunya.
Per a les persones que no tenen la condició d'assegurades o beneficiàries del Sistema Nacional de Salut, i que no tenen accés a cap sistema de protecció sanitària pública, ja sigui per aplicació de la normativa nacional, de reglaments comunitaris o convenis bilaterals.
S'hi accedeix a través de la sol·licitud de la persona interessada i mitjançant la formalització d'un conveni especial.
A les persones no afiliades a l'Institut Nacional de la Seguretat Social, amb residència efectiva a l'Estat espanyol durant un període continuat mínim d'un any immediatament anterior a la data de sol·licitud del conveni especial, empadronats a Catalunya i sense accés a cap sistema de protecció sanitària pública.
La cobertura del conveni especial previst al Reial decret 576/2013 assegura les prestacions següents:
Per a les persones estrangeres empadronades a qualsevol municipi de Catalunya que no tenen la condició d'assegurades o beneficiàries del Sistema Nacional de Salut, que no poden accedir mitjançant el RDL 7/2018 i que no estan acreditades com a situació especial segons el RD 1192/2012.
S'hi accedeix a través de la sol·licitud de la persona interessada i després de la corresponent resolució de l'esmentada sol·licitud.
Persones estrangeres empadronades a qualsevol municipi de Catalunya que no tenen la condició d'assegurades o beneficiàries del Sistema Nacional de Salut, que no poden accedir mitjançant el RDL 7/2018 i que no estan acreditades com a situació especial segons el RD 1192/2012.
Per a les persones incloses al segon nivell:
Aquest és el nivell de cobertura sanitària més comú entre la població.
La cobertura sanitària general assegura les prestacions següents:
Les prestacions dels programes sanitaris d'interès per a la salut pública que estableix el Departament de Salut com són l'atenció a les drogodependències; la prevenció i l ́atenció a la sida/infecció per VIH; la prevenció i el control de les infeccions de transmissió sexual; el programa infància amb salut incloses les vacunacions; la prevenció i el control de les malalties transmissibles, com la tuberculosi, l'hepatitis, la meningitis, etc.; el programa d'atenció de l'embaràs i els cribratges relacionats; la prestació farmacèutica adequada als programes, i també altres programes que determini el Departament.
L'atenció psiquiàtrica i en salut mental.
El transport sanitari ordinari i d'urgències.
Les prestacions complementàries (nutrició enteral a domicili, tractaments dietoterapèutics complexos, teràpies respiratòries a domicili i prestacions ortoprotètiques).
Per accedir a l'assistència sanitària de cobertura pública del CatSalut, les persones estrangeres empadronades a Catalunya no assegurades ni beneficiàries de l'INSS que no poden accedir mitjançant el RDL 7/2018 ni estan acreditades com a situació especial segons el RD 1192/2012, han de presentar la corresponent sol·licitud al CAP que els correspongui per domicili i acereditar el compliment dels requisits següents:
El reconeixement de l'accés a l'assistència sanitària de cobertura pública del CatSalut serà efectiu des de la data d'alta al registre central de persones assegurades (RCA) del CatSalut.
Aquest reconeixement permet accedir a les prestacions següents.
Des de l'empadronament a Catalunya, i sempre que s'acreditin els requisits exigits.
Les prestacions que inclou són:
El CatSalut lliurarà al domicili un document d'accés a l'assistència sanitària segons el nivell d'accés assignat.
Hi constarà "Accés CatSalut segon nivell" i al revers l'expressió "Aquesta targeta només us permet l'accés als serveis sanitaris públics de la Comunitat Autònoma de Catalunya".
Accés a l'assistència sanitària de cobertura pública del CatSalut per als ciutadans estrangers empadronats a Catalunya que no tenen la condició d'assegurats o beneficiaris del Sistema Nacional de Salut.
Persones que accediran a l'assistència sanitària pública a través de la formalització del conveni especial i el pagament d'una contraprestació econòmica a les prestacions.
El Reial decret 576/2013, de 26 de juliol, estableix que les persones que no tinguin la condició d'assegurades o beneficiàries del Sistema Nacional de Salut i que no tinguin accés a cap sistema de protecció sanitària pública, ja sigui per aplicació de normativa nacional, de reglaments comunitaris o convenis bilaterals, podran sol·licitar i accedir a la prestació de l'assistència sanitària mitjançant la formalització d'un conveni especial.
Aquest conveni comporta el pagament per part de la persona que signa el conveni de la contraprestació econòmica següent:
El procediment s'iniciarà a petició de la persona interessada, mitjançant la corresponent sol·licitud que caldrà presentar a les unitats d'atenció al ciutadà de les regions sanitàries demanant amb antelació cita prèvia, sempre que s'acreditin els requisits següents:
Acreditar la residència efectiva a l'Estat espanyol durant un període continuat mínim d'un any immediatament anterior a la data de sol·licitud del conveni especial.
Estar empadronats en qualsevol municipi de Catalunya en el moment de presentar la sol·licitud del conveni especial.
No tenir accés a cap sistema de protecció sanitària pública.
En un termini màxim de 30 dies des de la recepció de la sol·licitud, el gerent de la regió sanitària notificarà a la persona interessada l'aprovació o denegació de la corresponent resolució, per tal de procedir, si escau, a la signatura del conveni, després del pagament de la primera quota corresponent al mes en curs en la data de signatura del conveni.
El reconeixement de l'accés a l'assistència sanitària de cobertura pública serà efectiu
Aquest reconeixement permet accedir a les prestacions següents:
El CatSalut lliurarà al domicili el document que permetrà l'accés a l'assistència sanitària, on constarà el nivell de cobertura assignat: COB.
Aquest document d'accés és vàlid per a tot el territori de l'Estat espanyol.
Actuacions i procediment per a la implantació, en l'àmbit del Servei Català de la Salut, del Reial decret 576/2013, de 26 de juliol, pel que fa al conveni especial de prestació de l'assistència sanitària a persones que no tinguin la condició d'assegurades ni beneficiàries del Sistema Nacional de Salut.
Aquí trobareu la informació referent al CatSalut, garant de l'atenció sanitària de cobertura pública a Catalunya.
Aquí podeu trobar la informació sobre els serveis assistencials que el CatSalut ofereix a la ciutadania.
A Catalunya hi ha més de 400 centres d'atenció primària, alguns dels quals són centres d'atenció continuada.
També hi ha hospitals, centres sociosanitaris i centres i equipaments que ofereixen serveis d'atenció a la salut mental.
Amb aquest cercador de centres i equipaments del CatSalut podeu localitzar-los a partir de l'adreça, per regió sanitària, per comarques i pel nom del centre.
La informació i els serveis d'aquest apartat estan adreçats als proveïdors de serveis sanitaris i als professionals de la salut.
Per mesures excepcionals derivades de la COVID-19, alguns centres assistencials han adequat els serveis (amb atenció no presencial i telefònica), els horaris i, també en alguns casos hi pot haver tancaments, principalment en consultoris locals.
Consulteu si el vostre centre si té alguna afectació, i recordeu la importància d'utilitzar de forma responsable els recursos sanitaris.
Demaneu accés a La Meva Salut i podreu rebre atenció des de l'eConsulta, consultar resultats de proves o descarregar el Pla de medicació actiu.
Centres del SISCAT que presten serveis segons siguin d' atenció primària (CAP, alguns d'ells amb atenció continuada, i consultoris locals) i els centres d' atenció especialitzada (hospitals, centres sociosanitaris i centres d'atenció a la salut mental).
En determinades circumstàncies d'especial gravetat, podeu demanar una segona opinió mèdica a un altre metge o metgessa sobre el diagnòstic o el tractament que us han donat per a la vostra malaltia.
En aquest cas, la segona opinió mèdica és l'informe emès per aquest facultatiu amb la finalitat de contrastar el diagnòstic o el tractament inicial.
Podeu demanar una segona opinió mèdica:
En qualsevol d'aquestes circumstàncies esmentades, des de la unitat d'atenció al ciutadà del mateix centre assistencial on us atenen us informaran del dret a demanar una segona opinió, dels centres que poden donar-la i del temps que trigareu a obtenir-la.
Per a cada especialitat mèdica hi haurà com a mínim dos centres que puguin emetre un informe mèdic.
La unitat d'atenció al ciutadà del centre on us atenen us facilitarà la llista dels centres que us poden donar una segona opinió mèdica segons la malaltia que tingueu, i en podreu triar un.
Sempre que sigui possible es respectarà l'elecció del centre que hagueu fet.
En cap cas es podrà triar un centre diferent dels de la llista que us hagin donat.
Per demanar una segona opinió mèdica, cal emplenar un formulari de sol·licitud i lliurar-lo a la unitat d'atenció al client del centre on us han diagnosticat la malaltia o a una unitat de registre oficial.
En el cas que el centre sanitari que hagi de fer la segona opinió us demani més proves diagnòstiques, us les faran amb caràcter preferent.
La segona opinió mèdica confirmarà el diagnòstic o el tractament o bé us en donarà un de diferent.
Si la segona opinió confirma el diagnòstic o el tractament que ja teníeu, l'atenció sanitària es realitzarà al centre que us atenia.
Si la segona opinió mèdica és diferent de la primera, podreu triar entre rebre l'atenció o el tractament al centre que ja us atenia o al centre que us ha fet el nou diagnòstic.
Actuacions i procediment per a la implantació, en l'àmbit del Servei Català de la Salut, del Reial decret 576/2013, de 26 de juliol, pel que fa al conveni especial de prestació de l'assistència sanitària a persones que no tinguin la condició d'assegurades ni beneficiàries del Sistema Nacional de Salut.
Aquesta instrucció entra en vigor l'1 de març de 2015
L'atenció primària és el primer punt d'accés al sistema de salut i es presta principalment als centres d'atenció primària (CAP) i els consultoris locals (CL) en les àrees rurals.
Els equips de professionals de l'atenció primària us resoldran la majoria dels problemes de salut.
També atenen urgències, en alguns casos les 24 hores del dia.
Tothom té assignat uns professionals de medicina i d'infermeria de referència.
Podeu consultar quin és el centre que el CatSalut us assigna posant la vostra adreça.
La Llei 9/2017, de 27 de juny, d'universalització de l'assistència sanitària amb càrrec a fons públics per mitjà del Servei Català de la Salut, suposa el reconeixement del dret universal a l'assistència sanitària a tots els residents a Catalunya, en els termes que estableix la Llei, del dret a l'assistència sanitària amb càrrec a fons públics per mitjà del Servei Català de la Salut.
La resolució entra en vigor el 29 de juny.
El 95% i el 99% de les sol·licituds d'inici i de renovació del tractament, respectivament, complien els criteris de tractament recomanats en les pautes d'harmonització del tractament farmacològic de la malaltia d'Alzheimer
El Servei Català de la Salut ha publicat un informe de les dades del Registre de Tractament Farmacològic de la Malaltia d'Alzheimer (RTFMA).
S'han seleccionat les dades informades pels prescriptors per als pacients registrats al RTFMA que han estat tractats amb donepezil, rivastigmina, galantamina i memantina en l'àmbit del Sistema Sanitari Integral d'utilització pública de Catalunya (SISCAT) entre els mesos de gener a desembre de 2019.
En aquest període hi registrades dades de 51.350 pacients amb una edat mitjana de 79,1 anys (66,7% dones), dels quals 34.431 (67,1%) continuaven el tractament iniciat en anys anteriors, 7.871 (15,3%) van finalitzar el tractament i 9.048 (17,6%) van iniciar el tractament.
Les pautes d'harmonització no recomanen iniciar el tractament farmacològic en els pacients amb valors en l'escala GSD-FAST ≤ 3, i recomanen retirar el tractament en els pacients amb valors ≥ 7B.
En els pacients que van sol·licitar iniciar el tractament l'any 2019 només un 5,2% tenien un valor de GSD-FAST ≤ 3.
En els 17.514 pacients pels qui es va sol·licitar la renovació del tractament l'any 2019 només un 0,02% tenien valors de GSD-FAST ≥7B.
La despesa global d'aquests tractaments l'any 2019 va ser aproximadament d'uns 34 milions d'euros.
El RTFMA per a les persones diagnosticades amb MA, implantat l'any 2011, és una aplicació informàtica vinculada al Sistema Integrat de Recepta Electrònica (SIRE) i que es va actualitzar l'any 2016 d'acord amb els criteris diagnòstics especificats en les Pautes d'harmonització de la Malaltia d'Alzheimer.
El RTFMA s'empra per a la validació automàtica de la dispensació dels tractaments per a la MA des de l'any 2012.
Cal incloure les dades personals, clíniques, i dels tractaments prescrits als pacients, com a condició necessària per a la validació i dispensació dels fàrmacs a l'inici del tractament.
La validesa del tractament té una durada de 24 mesos, i aleshores cal sol·licitar la renovació, canvi o discontinuació del tractament.
Ja estan disponibles els informes economicofinancers de la Central de Balanços de l'exercici 2018 a la web del Servei Català de la Salut.
Podeu consultar els informes agregats de les mostres següents: centres hospitalaris d'atenció especialitzada, centres sanitaris de la xarxa d'atenció a la salut mental i entitats sociosanitàries.
També hi trobareu el document resum amb els trets remarcables de l'exercici 2018, de cadascuna d'aquestes línies assistencials, que presenta de forma més gràfica els aspectes més destacats de l'evolució dels últims cinc anys.
El Govern va aprovar, a través d'un Acord de Govern, la creació del Programa transversal del Servei Català de la Salut amb la finalitat d'incorporar personal per reforçar aquelles àrees que han vist incrementada la seva activitat a causa de la pandèmia.
Hores d'ara, i previsiblement durant un llarg període de temps, el CatSalut ha de dur a terme la seva activitat habitual, la demorada per l'activitat generada per la COVID-19 i la que continua generant aquesta, amb la incorporació de noves tasques i funcions.
Per aquest motiu, i per tal de rebaixar la pressió i gestionar millor el volum de les tasques diàries, augmentar la seguretat dels equips de treball, permetre dedicacions especials i torns que permetin cobrir jornades que s'estenguin des de les 8 hores fins a les 22 hores, de dilluns a diumenge, i donar resposta a nous actors que s'incorporen al sistema sanitari (escoles, residències, etc.), es feia imprescindible augmentar, de forma significativa, el nombre d'efectius en els diferents àmbits de l'organització, tant en els serveis matrius com en les regions sanitàries.
El Programa té una durada de dos anys des de l'1 d'octubre de 2020, prorrogable per un any més, i un pressupost anual de 6.616.040,52 euros, que anirà a càrrec dels fons Covid-19 generats a la secció pressupostària corresponent al Fons de Contingència.
Si voleu posar-vos en contacte amb nosaltres, ho podeu fer per telèfon, correu electrònic, fax o correu postal.
Recordeu que si el que voleu és fer-nos arribar un suggeriment o una reclamació, heu de tramitar-ho mitjançant l'apartat Suggeriments i reclamacions.
Podeu fer tràmits en línia a Tràmits.gencat, presentar una Petició genèrica des d'aquest mateix web o enviar una consulta a la Bústia de contacte.
El 73,2% dels tractaments complien els criteris clínics del tractament establerts en l'acord d'harmonització.
En els pacients que han iniciat el tractament abans de fer quimioteràpic la supervivència acumulada als 2 anys ha estat del 45% i en els pacients que han iniciat el tractament després de quimioteràpia ha estat del 26%.
La TAVI (implant valvular aòrtic transcatèter) és el procediment més indicat per a pacients d'edat avançada que pateixen una estenosi aòrtica greu i que tenen un risc quirúrgic alt o tenen contraindicació quirúrgica
Els criteris d'inici establerts a l'acord d'harmonització es van complir en un 85% dels tractaments avaluables segons línia de tractament.
La taxa de resposta clínica al tractament determinada pels metges facultatius va ser del 75%.
El CUAP donarà servei a més de 134.000 residents de l'àmbit territorial del Bages les 24 h del dia els 365 dies de l'any.
Ja està disponible al web del CatSalut el fitxer dels codis de la nova versió, que serà vigent a partir de l'1 de gener de 2020.
Salut gestionarà l'Hospital Universitari Sant Joan de Reus i l'Hospital Comarcal de Móra d'Ebre després de 3 anys de negociacions.
El dilluns 20 de juliol va tenir lloc l'acte de compravenda de l'hospital reusenc i el traspàs de l'empresa gestora del centre de la Ribera d'Ebre cap a Salut Terres de l'Ebre.
La compra suposa endreçar el sistema sanitari i fer de les Regions Sanitàries del Camp de Tarragona i de les Terres de l'Ebre, regions amb la màxima d'autonomia possible.
El dimecres 22 de juliol es va dur a terme la signatura de subrogació de les posicions deutores dels dos crèdits contrets per l'Ajuntament de Reus, que passaran a ser deutes de la Generalitat de Catalunya en 49.405.463 euros.
La compra de l'Hospital Sant Joan de Reus dona compliment a l'acord regulador de les bases per a la reordenació de la prestació dels serveis públics de salut.
Un acord entre el Departament de Salut, el Departament de Vicepresidència, Economia i Hisenda i l'Ajuntament de Reus del gener de 2019.
Al igual que l'acord de govern del passat 23 de desembre pel qual s'autoritzava a la formalització del conveni regulador entre l'Administració de la Generalitat de Catalunya, el Servei Català de la Salut i l'Ajuntament de Reus per a la racionalització de l'activitat assistencial del sistema públic de salut a la ciutat de Reus i Móra d'Ebre, incloses les seves respectives zones d'influència.
L'Entitat de Dret Públic Salut Sant Joan de Reus- Baix Camp i Salut Terres de l'Ebre van constituir el seu Consell d'Administració el passat 7 i 23 d'abril respectivament designant-ne com a president el director del Servei Català de la Salut.
L'Hospital Universitari Sant Joan de Reus compta amb una plantilla de 1.350 persones de les quals 5 corresponen a direcció, 350 a l'àrea mèdica, 845 a l'àrea d'infermeria, 122 a l'àrea administrativa, 26 a diplomats en fisioteràpia, treball social o dietistes i 2 a personal de serveis.
Pel que fa a l'Hospital Comarcal de Móra d'Ebre, actualment compta amb una plantilla de 344 persones, dels quals 78 són facultatius, 106 són diplomats, 70 auxiliars, 14 tècnics, 38 administratius i 38 d'altres categories professionals.